cyanic-selkie/wikianc huggingface dataset:
Սիբիրախտ
Կանխարգելումը և պայքարի միջոցառումներ
Եթե սիբիրախտ է բռնկվել տնտեսությունում, ֆերմայում, արոտավայրի տեղամասում, կենդանական հումք վերամշակող ձեռնարկությունում, անմիջապես սահմանվում է կարանտին։ Արգելվում է կենդանիների ներմուծումը և դուրս բերումը, վերախմբավորումը, մսի համար սպանդը, անասնապահական հումքի մթերումը և արտահանումը։ Բոլոր ընկալունակ կենդանիներին հետազոտում են, հիվանդ և հիվանդության նկատմամբ կասկածվող կենդանիներին մեկուսացնում են և բուժում, իսկ առողջացումից 14 օր հետո պատվաստում սիբիրախտի նկատմամբ։ Չի թույլատրվում հարկադիր սպանդի ենթարկել սիբիրախտով հիվանդ կենդանուն։ Վարակման մեջ կասկածվող կլինիկական առողջ կենդանիներին անմիջապես պատվաստում են։ Հիվանդ և հիվանդության նկատմամբ կասկածվող կենդանիների կաթը վնասազերծում են և ոչնչացնում, իսկ վարակման մեջ կասկածվողներինը թույլատրվում է օգտագործել սննդի մեջ միայն եռացնելուց հետո։
Սիբիրախտից ընկած կենդանու դիակը ոչնչացնում են այրելու միջոցով։ Խիստ արգելվում է դիակի թաղումը, քանի որ հողի մեջ ստեղծվում են կայուն օջախներ։ Հիվանդ կենդանիների կամ դիակի ընկած տեղը ախտահանում են 10%-ոց կծու նատրիումի, 5% ակտիվ քլոր պարունակող քլորակրի կամ 4% ֆորմալդեհիդի լուծույթներով։ Կերերի մնացորդները, ցածրարժեք գույքը, գոմաղբը հավաքում են և այրում։
Անապահով կետից կարանտինը վերացնում են վերջին հիվանդ կենդանու անկումից կամ առողջացումից 15 օր անց, եթե կատարվել է եզրափակիչ ախտահանություն, անասնաշենքի սանիտարական վերանորոգում, ինչպես նաև կենդանիների մոտ բացակայում են հետվակցինացման բարդացումները։
Եթե սիբիրախտի դեպք է արձանագրվում մսի կոմբինատում կամ սպանդանոցներում, ապա դադարեցնում են կենդանիների հետագա սպանդը և անցկացնում հիվանդության հարուցիչի վնասազերծման միջոցառումներ։ Մթերման ենթակա, ոչ սպանդանոցային ծագման մուշտակային և կաշեհումքը պարտադիր կարգով անասնաբուժական լաբորատորիաներում պետք է պրեցիպիտացիայի ռեակցիայով ստուգվի սիբիրախտի նկատմամբ։
Ծանոթագրություններ
Կատեգորիա:Սիբիրախտ Կատեգորիա:Կենսաբանական զենք Կատեգորիա:Առողջական աղետներ Կատեգորիա:Մասնագիտական հիվանդություններ Կատեգորիա:Զոոնոզ
A Pagan Day
A Pagan Day, բրիտանական «Psychic TV» խմբի երրորդ ալբոմը, որը լույս է տեսել 1984 թվականին։
Ալբոմի մասին
Դիսկի ժանրը հումորային է։ Զմբիետա (Pirates (199 թվական) Cadaques), Ֆոլկ-Ռոկա (Opium, Translucent Carriages,Baby’s Gone Away), գործիքային (Paris, Iceland, Lost Angeles)։
Երգեր
«Dreams Less Sweet» խմբի առաջին հավաքծուն եղել է «Cold Steel»-ը։
Հավաքածուների ցանկ
Bonus tracks: (1994 թվական)
Կատեգորիա:Աբոմներ Կատեգորիա:1984 ալբոմներ
Պավել Ստեպանեց
Պավել Նիկոլաևիչ Ստեպանեց (Павло Миколайович Степанець, ), ռուս-ուկրաինացի ֆուտբոլիստ, հայկական «Արարատ» (Երևան) ակումբի պաշտպան։
Կարիերա
Սկսել է ֆուտբոլով զբաղվել Բոբրովիցա քաղաքում, այնուհետև սովորել է Ֆիզիկական կուլտուրայի հանրապետական  բարձրագույն դպրոցում (Կիև), առաջին մարզիչներն են եղել Վ.Վ. Պոնոմարևը և Վ. Գ. Կիյանչենկոն)։ Ուկրաինայի մանկապատանեկան ֆուտբոլային լիգայում 2000-2002 թվականներին խաղացել է ՌՎՈՒՖԿ թիմի կազմում ՝ մասնակցելով 45 խաղի (10 գոլ)։
16 տարեկանում փորձաշրջան է անցել Մոսկվայի ԲԿՄԱ-ում և պայմանագիր է կնքել ակումբի հետ, դարձել 2007 թվականի Համագործակցության չեմպիոնների գավաթի կիսաեզրափակչի մասնակից։ 2006 թվականը վարձավճարով անցկացրել է Նիժնի Նովգորոդի «Սպարտակ» առաջին դիվիզիոնի ակումբում։ Հաջորդ տարի վարձավճարով Կիևի « Դինամոյի » երկրորդ թիմ տեղափոխվելը համարել է սխալ ։ Ստեպանեցին առաջարկել են ընդունել Ռուսաստանի քաղաքացիություն, սակայն նա հրաժարվել է ։
2009-2010 մրցաշրջաններն անցկացրել է «Ուրալում»։ 2011-2012 մրցաշրջանից եղել է Սարանսկի «Մորդովիայում»։ Պրեմիեր լիգայում նորամուտը նշել է 2012/13 առաջնության 1-ին տուրում՝ Մոսկվայի « Լոկոմոտիվի » դեմ տնային խաղում (2:3)։ Սարանսկի ակումբի կազմում ընդհանուր առմամբ 18 հանդիպում է անցկացրել Պրեմիեր լիգայում։
2013 թվականի հուլիսի 5-ին երկու տարվա պայմանագիր է կնքել «Ուֆա» ակումբի հետ, որի հետ Ռուսաստանի առաջին դիվիզիոնից անցել է Պրեմիեր լիգա, որտեղ անցկացրել է 10 հանդիպում։ 2015 թվականի հունիսին տեղափոխվել է Վորոնեժի «Ֆակել», այնուհետև խաղացել է Ռուսաստանի առաջին դիվիզիոնի այլ ակումբներում ՝«Բալթիկա», «Տյումեն», «Լուչ»։
2020 թվականի սկզբին տեղափոխվել է Երևանի « Արարատ »։
Արտաքին հղումներ
Կատեգորիա:Ֆակելի ֆուտբոլիստներ Կատեգորիա:Ուֆայի ֆուտբոլիստներ Կատեգորիա:Ուրալի ֆուտբոլիստներ Կատեգորիա:Տյումենի ֆուտբոլիստներ Կատեգորիա:Մորդովիա Սարանսկի ֆուտբոլիստներ Կատեգորիա:Արարատի ֆուտբոլիստներ Կատեգորիա:Ուկրաինացի ֆուտբոլիստներ Կատեգորիա:Ռուս ֆուտբոլիստներ Կատեգորիա:Ուրարտուի ֆուտբոլիստներ
Կոսսա
Կոսսա (Kossa), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 0 մարդ։
Արտաքին հղումներ
Կատեգորիա:Էստոնիայի Վիրումաա նահանգի Միսսո շրջանի բնակավայրեր Կատեգորիա:Էստոնիայի գյուղեր
Ջերվիս Բեյ տարածք
Ջերվիս Բեյ տարածք (Jervis Bay Territory) տեղաբաշխված է Ավստրալիայի հարավարևելյան ափեզրին, Այստեղ են գտնվում ռազմա-ծովային բազա և մայրաքաղաքի առևտրական նավահանգիստը։
Հողը գնվել է Ավստրալիայի կառավարության կողմից 1915 թվականին Նոր Հարավային Ուելս նահանգից, որպեսզի Կանբերրա մայրաքաղաքը ունենա ելք դեպի ծով։ Մինչև 1989 թվականը հանդիսանում էր Ավստրալիական մայրաքաղաքային տարածքի մաս։ Այս տարածքում տեղաբաշխված են երեք փոքր քաղաքներ։ Բնակչությունը մոտ 600 մարդ է, մակերեսը՝ 73 կմ²։
Արտաքին հղումներ
Կատեգորիա:Ջերվիս Բեյ տարածք Կատեգորիա:Ավստրալիայի վարչական կազմ Կատեգորիա:1989 հիմնադրված պետություններ և տարածքներ
Ստելլա Գրիգորյան
Ստելլա Խաչատուրի Գրիգորյան, հայ քանդակագործ, գրաֆիկ, գեղանկարիչ։
Կենսագրություն
Ստելլա Գրիգորյանը ծնվել է 1989 թվականին, Արագածոտնի մարզի Արագածավան գյուղում։ 2010-2014 թվականներին սովորել է Երևանի գեղարվեստի պետական ակադեմիայի քանդակի բաժնում։ 2016 թվականին ավարտել է Խաչատուր Աբովյանի անվան պետական մանկավարժական համալսարանի գեղարվեստական կրթության ֆակուլտետի «կերպարվեստ և գծագրություն» բաժնի մագիստրատուրան։ 2016-2019 թվականններին Մուղդուսյան արվեստի կենտրոնում եղել է կերպարվեստի ուսուցչուհի, 2019-2021 թվականներին՝ Իրավական կրթության և վերականգնողական ծրագրերի իրականացման կենտրոն ՊՈԱԿ-ի խեցեգործության ուսուցչուհի, 2021 թվականի սեպտեմբերի-դեկտեմբերի ամիսներին՝ Լև Տոլստոյի անվան թիվ 128 հիմնական դպրոցի կերպարվեստի ուսուցչուհի։
Ցուցահանդեսներ
Ուսանողական տարիների ընթացքում Ստելլա Գրիգորյանը մասնակցել է բազմաթիվ ցուցահանդեսների, այդ թվում՝ 2013 թվականի Երիտասարդական ցուցահանդեսը, «Բրոնզ և ծավալ» խորագրով ցուցահանդեսը։ 2014 թվականին Ստելլան մասնակցել է Սուրբ Սարգսի տոնին նվիրված ցուցահանդես-մրցույթին։
2015 թվականին «Հարյուրտարիանց» խորագրով Հայոց եղեռնին նվիրված ցուցահանդեսին ներկայացել է յուրօրինակ քանդակային աշխատանքով։
Նույն թվականի դեկտեմբերի 14-ին Հայաստանի պետական մանկավարժական համալսարանում բացվել է Ստելլա Գրիգորյանի առաջին անհատական ցուցահանդեսը` «Զբոսանք» խորագրով , 2016 թվականին Նարեկացի արվեստի միությունում՝ երկրորդ անհատական ցուցահանդեսը։ Հեղինակը նույն տարում մասնակցել է «Հայ Արտ» մշակութային կենտրոնի, Հայաստանի նկարիչների միության և այլ ցուցահանդեսների։
2016 թվականի նոյեմբերի 4-ին Լոֆթ-ում մեկնարկել է «Օրգանոն» խորագիրը կրող Ստելլա Գրիգորյանի երրորդ անհատական ցուցահանդեսը, 2017 թվականի մայիսին՝ «Գույնի ֆենոմենը» ցուցահանդես-ինստալյացիան, 2017 թվականին «IN TOUCH» («Կապի մեջ, դիպչելով») խորագիրը կրող անհատական ցուցահանդեսով ներկայացել է «Դալան» ցուցասրահում , 2018 թվականին Ստելլա Գրիգորյանի ստեղծագործությունները ցուցադրվել են Ռուս-հայկական համալսարանի «Արտ-ակվարիում» սրահում ։
2022 թվականին Հայաստանի և Սփյուռքի  ժամանակակից արվեստի  Ցուցասրահ, Նորարար Փորձառական Արվեստի Կենտրոն, ՆՓԱԿ
Արտաքին հղումներ
Կատեգորիա:Հայ կին քանդակագործներ Կատեգորիա:Հայ նկարչուհիներ Կատեգորիա:Երևանի գեղարվեստի պետական ակադեմիայի շրջանավարտներ Կատեգորիա:Արագածավան գյուղում ծնվածներ Կատեգորիա:Հայ գեղանկարիչներ Կատեգորիա:Հայ գրաֆիկներ Կատեգորիա:Հայ ուսուցիչներ
Ամերիկյան սարսափ պատմություն։ Հոգեբուժարան
Ամերիկյան սարսափ պատմություն․ Հոգեբուժարանը սկսում է 1964 թվականին Բրայերքլիֆ հոգեբուժարանում, սակայն ողջ եթերաշրջանն ընդանում է անցյալի և ներկայի համակացությամբ։ Առաջին եթերաշրջանից 2-րդ են վերադարձել միայն Սառա Պոլսոնը, Ֆրենսիս Քոնրոյը, Ջեսիկա Լենգը, Լիլի Ռեյբը, Զաքարի Քուինտոն և Դիլան ՄաքԴերմոթը։
Այս շրջանը առաջադրվել է Primetime Emmy Award-ի տասնյոթ անվանակարգում, ավելի քան որևէ այլ շոուն։ Բարձր գնահատվեց հատկապես Ջեսիկա Լենգի, Ջեյմս Քրոմվելի, Զաքարի Քուինտոյի, Սառա Պոլսոնի և Լիլի Ռեյբի խաղը։ Քրոմվելը ստացավ Emmy-ի «Երկրորդ պլանի լավագույն դերասան» մրցանակը, իսկ Պոլսոնը և Քուինտոն 3rd Critics' Choice Television-ի երկրորդ պլանի լավագույն դերասան/դերասանուհի։
Սյուժե
Երկրորդ եթերաշրջանը կարգապահության և հսկողության մասին է։ Այն պատմում է 1964 թվականի Բրայերքլիֆ հոգեբուժարանի և դրա հիվանդների, բժիշկների, միանձնուհիների մասին, որտեղ բուժվում են հոգեկան շեղումներ ունեցող հանցագործները։ Հոգեբուժարանի ղեկավարն է քույր Ջուդը, իր օգնական քույր Եվնիկին և կենտրոնի ստեղծող՝ քահանա Թիմաթի Հովարդը, հոգեբույժ բժ․ Օլիվեր Թրեդսոնը և դաշան գիտնական բժ․ Արթուր Արդենը։ Կան շան հիվանդներ, որոնք պնդում են, որ անարդարացի ձևով են հայտնվել հոգեբուժարանում՝ լեսբի լրագրող Լանա Ուինտերսը, մեղադրյալ սերիական մարդասպան Կիտ Ուոքերը, նիմֆոմանուհի Շելլին և ենթադրյալ մարդասպան Գրեյս Բերտնրանդը։ Բրայերքիլիֆի հիվանդները պարբերաբար ենթարկվում են գերբնական և գիտական ազդեցությունների, այդ թվում դիվային տիրապետման և ոչ երկրային առևանգման։
Եթերաշրջանը զարգանում է կերպարների անցյալի և ներկայի մասին պատմություններով։ Քույր Ջուդը ժամանակին գիշերային ակումբի կրքոտ պարուհի էր, ով 1949 թվականին, լինելով ալկոհոլի և թմրանյութերի ազդեցության տակ անուշադրաբար վրայերթի է ենթարկում դպրոցական մի աղջնակի, որից հետո նա փախուստի է դիմում։ Դա ստիպեց նրան դառնալ միանձնուհի և աշխատել Բրայերքլիֆում։ Քույր Մարի Եվնիկին ամոթխած և զուսպ աղջիկ է, ով վախենում է քույր Ջուդից։ Մի հոգեկան հիվանդի էկզորցիզմի ժամանակ, նրա մեջ սատանա է մտնում, որի արդյունքում նա դառնում է դաժան և չար կին։ Նա անբացատրելիորեն իմանում է քույր Ջուդի թմրած եթևեկելու արդյուքում եղած ավտովթարի մասին։ Ջուդը վերհիշում է այդ ամենը և գնումէ աղջկա ծնողներին տեսակցության, որտեղ նա իմանում է, որ աղջիկը փրկվել է և ստացել էր ընդամենը մի քանի կոտվածք։ Քույր Ջուդը կարծում է, որ այդ ամենը Աստծո կողմից է և, որ նրա Բրոյերքլիֆի աշխատանքը այդտեղից չարի ոչնչացնելն է։
Չարն ներառում է դաժան գիտնական բժ․ Արդենին և անհայտ սերիական մարդասպան բժ․ Թրեդսոնին։ Արդենը նախկին նացիստ է, ով վտանգավոր էքպերիմենտներ է կատարում հիվանդների վրա, որոնք տեղափոխում է հոգեբուժարանի բակ և կերակրում մահացած և սպանված հիվանդներով։ Նա և քույր Ջուդը մշտական հակառակորդներ են։ Բժ․ Թրեդսոնը հոգեբույժ է, ով կանչվում է հոգեբուժարան, որպեսզի զննի կասկածյալ սերիական մարդասպան Կիտ Ուոքերի հոգեկան վիճակը։ Լինելով մարդապսանը, Թրեդսոնը Ուոքերին համոզում է, որ դատի ժամանակ խոստովանի սպանությունների մասին, որպեսզի ապահովի սեփական անվտանգությունը։ Ուոէերը համոզված է, որ կնոջը՝ Ալմային (Բրիթն Օլդֆորդ) առևանգել են այլմոլորակայինները։ Թրեդսոնը օգտվելով նրանից, ավատվում է իր կատարած բոլոր հանցագործություններից, դարձնելով դրանք Ուոքերինը։
Հավատալով, որ իր կինը մահացել է, կամ կորել, Կիտ Ուոքերը սկսեց շփվել հոգեկան-հանցագործ Գրեյս Բերտրանդի հետ, ով մորթել էր իր ընտանիքին և պարբերաբար ենթարկվում էր հոր բռնություններին։ Նա և Ուոքերը բռնվում են սեքսով զբաղվելուց, որի պատճառով առանձնացվում են և ստերելիզացվում։ Գրեյսը առևանգվում է այլմոլորակայինների կողմից և վերադառնում միայն հղի վիճակում։ Ուոքերը փախնեով բանտից գալիս է Բրայերքլիֆ, որպեսզի լինի Գրեյսի և իր երեխայի հետ։ Այնուհետեև նրան երեքով գնում են Ուոքերի հին բնակարան, որտեղ գտնում են Ալմային և իր երեխային։
Այդ ամեն ինչի հետ մեկտեղ դիվահարված քույր Մարիա Եվնիկին քույր Ջուդին փակում է Բրայերքլիֆում որպես հոգեկան հիվանդ։ Նա վերցնում է հոգեբուժարանն իր ձեռքը՝ բժ․ Արդենի օգնությամբ։ Նա սիրահետում է քահանա Հովարդին, ով էկզորցիզմի անհաջող փորձ է կատարում։ Եվնիկին գայթակղելով քահանային՝ զրկում է նրան կուսությունից, սակայն խուտով Հովարդը երկրորդ հարկի պատշգամբից հրում է քույր Մարիային և սպանում նրան։ Բժ․ Արդենը հավատարիմ մնալով Մարիա Եվնիկիին, նրա հետ միասին է ողջակիզվում է դիակիզման վառրանում։
Լանա Ուինտերսը հաջողությամբ փրկվում է բժ․ Թրեդսոնից և սպանում է նրան՝ կրակելով գլխին հենց նրա տանը ասելով․ «Բանտը շատ լավ է քեզ համար»։ Ներկայում նա դառնում է հայտնի հեռուստատեսային աստղ-հերոս, ով հանրությանն է ցուցադրում Բրայերքլիֆի ողջ գաղտնիքները։ Նա ասում է, որ քահանա Հովարդն ինաքապանություն է գործել Լանայի հայտնի դառնալուց անմիջապես հետո։ Ինչպես նաև պատմում է, որ Կիտ Ուոքերը քույյր Ջուդին տանում է իր տուն այն բանից հետո, երբ իր կին Ալմամ սպանում է Գրեյսին այլոմորակայինների վերադարձի մասին շատ խոսելու համար և տեղափոխվում է Բրայերքլիֆ։
Ուինտերսը ծնում է Ջոնիին (Դիլան ՄաքԴերմոթ), ով երդվում է վրեժ լուծել նրանից, քանի որ մայրը երբեք չի սիրել նրան, հատկպաես երբ պնդել է, որ նա մահացել ք ծնվելու պահին։ Նա գալիս է նրա տուն, որպեսզի սպանի և ավարտին հասցնի հոր գործը։ Ծեր Լանան ասում է, որ նա իր հոր նման չէ և երբ փաթաթվում է նրան, հանում է ատրճանակը և գլխից կրակում։
Զարգացում
Նա ասաց, որ առաջինից երկրորդ շրջան կվերադառնան մի քանի դերասաններ։ «Մարդիկ ովքեր վերադառնում են, կխաղան լիովին այլ կերպարներ, արածներ, հևեշներ և այլն։ Հարմոնների պատմությունը վերջացել է» ։}}
Մըրֆին նաև ասաց TV Guide-ին, որ եկրորդում չեն լինի ոչ մի ուրվականներ․ -Ես կարծում եմ, որ պատմություն սարսափազդու է, ասում է նա։ «Պատմության կառուցվածքն իրական է և իրականում այն ավելի սարսափելի է» ։
2012 թվականի օգոստոսին Մըրֆին հայտարարում է շրջանի անվանումը․ - Մենք այն կոչել ենք «Հոգեբուժարան», քանի որ այն պատմում է Բրայերքլիֆում տեղի ունեցով իրադարձությունների մասին ։
Լսումներ
2012 թվականի մարտին Մըրֆին պատմեց, որ երկրորդ եթերաշրջանը լինելու է Ջեսիկա Լենգի շոուն, որտեղ նա կխաղա Կոնստանսի լիովին հակառակ կերպարը։ «Լենգի կերպարը դաժան միանձնուհի Ջուդն է» ։ Զաքարի Քուինտոն հաստատվեց որպես սերիալի գլխավոր հերոսներից մեկը՝ բժ․ Օլիվեր Թրեդսոնը, ով հոգեբույժ է և գաղտնի սերիական մարդասպան   ։ William S. Paley Television Festival-ի ժամանակ հաստատվեց, որ Էվան Ուոքերը, Սառա Պոլսոնը և Լիլի Ռեյբը կվերադառնան գլխավոր դերերով ։ Պոլսոնը մարմնավորեց լեսբի լրագրողի՝ Լանա Ուինտերսի դերը, ով հայտնվում է հոգեբուժարանում անհիմն պատճառով ։ Ռեյբը քույր Մարիա Եվնիկիի դերը, ով քույր Ջուդի օգնականն է ։ Փիթերսը Կիտ Ուոքերի, ով մեղադրվում կնոջ սպանության մեջ, սակայն իր պնդմամբ նրան առևանգել են այլմոլորակայինները ։
Նկարահանումներ
Երկրորդ եթերաշրջանի հիմնական նկարահանումները սկսեցին 2012 թվականի հուլիսի 17-ին դրանք ընթացել են Թաքնված բլուրի, Կալիֆորնիա Վենտուրա շրջանում, իսկ գյուղական տեսարանները՝ Լոս Անջելեսում ։ Բրայերքլիֆի նկարահանումները տեղի են ունեցել Օրինջ շրջանում գտնվող դատարանում ։
Ընդունում
Հեռուստասերիալի երկրորդ եթերաշրջանն առաջադրվեց 60 տարբեր անվանակարգերում, որոնցում հաղթանակ գրանցեց ընդամենը 21-ում։
Կարծիքներ
Ամերիկյան սարսափ պատմություն․ Հոգեբուժարան քննադատների կողմից գնահատվեց դրական և Metacritic-ում հիմնվելով 23 կարծիքների վրա՝ 100ճից տվեցին 65 ։ Rotten Tomatoes-ը սերիալին տվեց 77%, և հիմնվելով 43 կարծիքների վրա այն գնատահատեց 6.6/10 ։
Վարկանիշ
Շրջանի առաջին սերիան ստացավ 2․2 վարկանիշ, որը դիտվեց 18-49 տարեկան չափահասների կողմից 3․85 միլիոն անգամ, արը գրանցեց երբևէ եղած ամենաբարձր ցուցանիշը սերիալների մեջ ։
Ծանոթագրություններ
Կատեգորիա:Ամերիկյան հեռուստասերիալներ Կատեգորիա:Դիցաբանությունն արվեստում Կատեգորիա:Ինքնասպանությունը հորինվածքներում Կատեգորիա:2010-ականների ամերիկյան դրամա հեռուստասերիալներ
Իր (փիլիսոփայություն)
Իր, փիլիսոփայական տերմին, որ նշանակում է օբյեկտիվ աշխարհի հարաբերականորեն առանձին գոյություն ունեցող երևույթը՝ նույնն է ինչ «առարկա», «օբյեկտ»։ Դիալեկտիկական մատերիալիզմը Իր համարում է՝ «իր-հատկություն-հարաբերություն» համակարգի տարր։ Իր կարելի է ճանաչել միայն հատկությունների միջոցով, որոնք դրսևորվում են այլ իրերի հետ հարաբերությունների շնորհիվ։ Այս իմաստով Իր որոշակի հատկությունների ու հարաբերությունների ամբողջությունն է և դրանից դուրս վերածվում է անճանաչելի «ինքնին իրի»։
Կատեգորիա:Փիլիսոփայություն
Անտիոքի պաշարում
Նախապատմություն
1095 թ-ին Ուրբանոս II Հռոմի Պապը հրավիրում է Կլերմոնի ժողովը և հայտարարում է Խաչակրաց արշավանք ընդդեմ մուսուլմանների, նպատակն էր ազատագրել մուսուլմանների տիրապետության տակ գտնվող Երուսաղեմ քաղաքը, որտեղ մեծացել, սպանվել և թաղվել էր Հիսուս Քրիստոսը։ Ուրբանոսը խոստանալում էր մեղքերի թողություն տալ արշավանքի մասնակիցներին։ Եվրոպացիները թյուր կարծիք ունեին մուսուլմանների մասին և մտածում էին, որ հեշտ հաղթանակ կտանեն նրանց նկատմամբ։
Գյուղացիների խաչակրաց արշավանք
1096 թ. հոկտեմբերին մեկնարկում է գյուղացիների կամ աղքատների խաչակրաց արշավանքը։ Արշավի մասնակիցների մեծ մասը կանոնավոր բանակի անդամներ չէին, հետևաբար իրենցից լուրջ ռազմական ուժ չէին ներկայացնում։ Սուրբ Երկրի ճանապարհին խաչակիրները թալանում էին խաղաղ բնակչությանը, կազմակերպում հրեական համայնքի ջարդեր։ Կոստանդնոպոլիսում հավաքվում է շուրջ 180 հազար մարդ ովքեր մեծ վտանգ էին ներկայացնում Բյուզանդիայի համար։ Ալեքսիոս Ա Կոմնենոսը հասկանում է, որ հմուտ զինվորների փոխարեն Հռոմի Պապը նրա մոտ է ուղարկել աղքատների հյուծված խմբեր, ովքեր պարզապես չեն կարող մարտնչել լավ պատրաստված և զիված մուսուլմանների դեմ։ Բացի դրանից «բանակը» Բյուզանդիայում գտնվելու ընթացքում ոչնչացնում է շատ տներ, պալատներ, առևտրականների կրպակներ չնայած նրան, որ բյուզանդացիները շարունակում էին սնուցել խաչակիրներին։ Ալեքսիոսը չի կարողանում համոզել Պետրոս Ամյենցուն սպասել ասպետ-խաչակիրներին ։ 1096 թ. հոկտեմբերի 21-ին Նիկեաի մոտ գտնվող Ցիվետոտոս քաղաքի մոտ սելջուկները գլխովին ջախջախում են խաչակիրներին։
Արշավանքի շարունակությունը
Աղքատների խաչակրաց արշավանքի տապալումից հետ Գոտֆրիդ Բուլյոնցին (այդ ժամանակ արդեն լոթարինգիայի հերցոգ) իր եղբայրներ՝ Բալդուինի և Էստաշի հետ միասին գլխավորեց խաչակիրների կանոնավոր բանակը։ Նրանց ընկալում էին որպես՝ Հռոմի Պապի դաշնակիցներ։ Աննա Կոմնենոսի վկայությամբ Գոտֆրիդի բանակը կազմված էր 10 հազ. հեծյալից և 70 հազ. հետևակայիններից, սակայն այս թվերը զգալիորեն ուրճացված են։ Մինչև զորքերը գլխավորելը Գոտֆրիդը վաճառեց իր ունեցվածքի զգալի մասը այդ թվում նաև Բուլյոնի կոմսությունը .: Լոթարինգիացիները արշավեցին առաջինը և նրանց առաջնորդներից պահանջվեց մեծ ջանքեր գործադրել, որպեսզի ընդհանուր հայտարարի գան Հունգարիայի բնակիչների հետ՝ ովքեր լավ էին հիշում աղքատ-խաչակիրների անմարդկային գործողությունները։ Բելգրադից ոչ հեռու Գոտֆրիդը հանդիպեց Բյուզանդիայի կայսեր Ալեքսիոս Ա Կոմնենոսի դեսպաններին և նրանց հետ կնքեց դաշինք Բյուզանդացիները պարտավորվում էին սննդամթերք տրամադրել խաչակիրներին նրանց հողերը պաշտպանելու պայմանով։ Այս համագործակցությունը տևեց մինչև խաչակիրները անհայտ պատճառներով պաշարեցին Սելիբրիա քաղաքը։ Տագնապահար Ալեքսիոսը հրամայեց Գոտֆրիդին ներկայանալ իր մոտ Կոստանդնոպոլիս։ Սակայն Գոտֆրիդը հրաժարվեց ընդունել աուդիենցիան և 1096 թ. դեկտեմբերի 23-ին լոթարինգիացիները հասան Կոստանդնոպոլսի պարիսպներին .: Ալեքսիոսը որոշեց դադարեցնել խաչակիրների մատակարամը մթերքներով, բայց այն բանից հետո, երբ խաչակիրները սկսեցին թալանել քաղաքի շրջակայքը կայսրը վերականգնեց այն։ Զինված բախումներից հետո Ալեքսիոսը և Գոտֆրիդը դաշինք կնքեցին Գոտֆրիդը երթմնակալեց Ալեքսիոսին վասսալի կարգավիճակով փոխարենը շատ գումար ստացավ։ Երբ Կոստանդնոպոլիս ժամանեցին մնացած խաչակիրները Գոտֆրիդը շարժվեց դեպի Նիկեա։ Քաղաքը գրավելուց հետո խաչակիրները բաժանվեցին առաջնագիծը ղեկավարում էր Բոհեմունդը, իսկ թիկունքը Գոտֆրիդը։
Խաչակիրների ժամանումը
Խաչակիրներին ղեկավարում էին՝ Գոտֆրիդ Բուլյոնցին, Բոհեմունդ Տարենտացին և Ռայմոնդ IV Թուլուզցին, նրանց մեջ չկար ընդհանուր համաձայնություն՝ այն հարցում, թե ինչպես գրավել քաղաքը։ Ռայմոնդը մտադիր էր միանգամից գրոհել քաղաքը, իսկ Գոտֆրիդը և Բոհեմունդը կողմնակից էին պաշարմանը։ 1097 թ. հոկտեմբերի 21-ին խաչակիրները պաշարեցին քաղաքը ։ Խաչակիրներին սննդամթերք էին ուղարկում Կիլիկիայի և Սև Լեռան շրջանների հայ իշխանները ` ովքեր թշնամական հարաբերությունների մեջ էին սելջուկների հետ։
Առաջին պաշարումը
Պաշարման սկզբնական փուլերում հաջողությունը խաչակիրներինն էր։ Նոյեմբերի կեսերին Անտիոք է ժամանում Բոհեմունդի զարմիկ` Տանկրեդը։ Բացի դրանից աշնան ընթացքում խաչակիրները չէին զգում պաշարների պակաս, քանի որ Անտիոքի շրջակա բերքատու շրջանները ապահովում էին քրիստոնյաներին անհրաժեշտ սննդամթերքով։ Ջենոայից 14 նավեր նոյեմբերի 17-ին Սուրբ Սիմեոնի նավահանգստից խաչակիրներին հասցնում են լրացուցիչ պաշարներ։ Ձմռան մոտեցմամբ վիճակը սկսեց վատթարանալ։ Դեկտեմբերին հիվանդացավ Գոտֆրիդը, իսկ պաշարները մոտ էին վերջանալուն։ Ամսվա վերջին Բոհեմունդը հեռացավ պաշարներ հայթհայտելու նպատակով։ Յաղի-Սիանը օգտվելով նրանց բացակայությունից իր զորքերի հետ պարիսպներից դուրս եկավ և հարձակվեց Ռայմոնդի ճամբարի վրա։ Ըստ անանուն զինվոր-ականատեսի ժամանակագրության մուսուլմանները սպանել են շատ թույլ պաշտպանված խաչակիրների, այնուամենայնիվ վերջիններիս հաջողվեց կասեցնել գրոհը, սակայն քաղաքը գրոհելու համար դեռ բավարար ուժեր չկաին։ Նույն ժամանակ Բոհեմունդի բանակը բախվեց պաշարվողներին օգնության հասնող՝ Դամասկոսի կառավարիչ Դուկակա Մելիքի զորքերի հետ ։ 1097 թ. դեկտեմբերի 31-ին քրիստոնյաների և մուսուլմանների մեջ տեղի ունեցավ ճակատամարտ, որից հետո երկու կողմերնել վերադարձան հետ ծանր կորուստներով։
Սովը
Ձմռանը խաչակիրների վիճակը ավելի վատացավ։ Ժամանակագիրները վկայում են, որ սովի պատճառով մահանում էր ամեն յոթերորդ խաչակիրը։ Շատերը մորթում էին իրենց ձիերին, էշերին հազիվ զսպելով իրենց մարդակերությունից ։ Սակայն ըստ որոշ պատմաբանների խաչակիրների մի մասը իրեն չէր կարողանում զսպել և զբաղվում էր մարդակերությամբ։ Սննդամթերք կարելի էր գնել հայերից և սիրիացիներից սակայն վերջիններս մեծ գումար էին ծահանջում սննդամթերքի համար, որը հասու չէր սովորական խաչակիրների գրպանին։ Բացի սովից խաչակիրները նաև տուժում էին հիվանդություններից և եղանակից։ Փետրվարի 9-ին տեղի Խարիմ ամրոցի մոտ տեղի ունեցավ ճակատամարտ Հալեպի ամիրա Րիդվանի ուժերով համալրված սելջուկների և Բոհեմունդի զորքերի միջև։ Ճակատամարտում հաղթեցին խաչակիրները։
Օգնություն անգլիացիներից
1098 թ. անգլիական նավատորմը պաշարողական մեքենաներ կառուցելու համար շինանյութ հասցրեց խաչակիրներին ։ Ստանալով անհրաժեշտ նյութերը խաչակիրները անցան պաշարողական մեքենաների կառուցմանը։
Ֆաթիմյանների դեսպանությունը
Ապրիլին խաչակիրների ճամբար ժամանեցին Ֆաթիմյան խալիֆայության դեսպանները։ Ովքեր խաչակարներին առաջարկեցին դաշինք ընդդեմ ընդհանուր թշնամի՝ սելջուկների, ըստ պայմանների խաչակիրներին էր անցնելու Սիրիան, սակայն նրանք չպետք է հարձակվեին Պաղեստինի վրա։ Նման պայմանները ձեռնատու չէին քրիստոնյաներին, քանի որ նրանց գլխավոր նպատակը Երուսաղեմն էր։
Անտիոքի գրավումը
1098 թ. մայիսին հասան տեղեկություններ, որ Մոսուլի ամիրա Քերբողին ահռելի բանակով շարժվում է դեպի Անտիոք։ Խաչակիրների համար ակնհայտ էր, որ նրանք պետք է գրավեն Անտիոքը մինչև ամիրայի ժամանումը։ Բարեբախտաբար խաչակիրների համար ամիրան կորցրեց 3 շաբաթ Եդեսիան գրավելու ապարդյուն փորձեր կատարելու վրա։ Բոհեմունդը գաղտնի պայմանավորվածություններ ձեռք բերեց հայ-զինագործ Փիրուզի հետ՝ վերջինս ատամ ուներ Յաղի-Սիանի վրա քանի, որ Յաղին յուրացրել էր իր ունեցվածքը ։ Փիրուզը Երկու քրոջ աշտարակի կայազորից էր։ Բոհեմունդը Փիրուզին տվեց մեծ քանակությամբ գումար, փոխարենը Փիրուզը խոստացավ ապահովել խաչակիրների մուտքը քաղաք։ Հունիսի 2-ի գիշերը Փիրուզը պատուհանից ներս թողեց Բոհեմունդի փոքրաթիվ մի ջոկատի ։ Ջոկատի մարտիկները բացեցին քաղաքային դարպասները։ Հունիսի 3-ի առավոտյան խաչակիրները ութամսյա տանջանքներից վրեժով լցված ներխուժեցին քաղաք։ Խաչակիրները սկսեցին անխնա ոչնչացնել քաղաքի բնակչությանը։ Յաղի-Սիանը 30 մարտիկների հետ լքեց քաղաքը, սակայն մի քանի կիլոմետր անցնելուց հետո նա փոշմանեց իր արարքի համար։ Նրա ուղեկցողները լքեցին իրեն։ Նույն օրը Յաղի-Սիանին սպանեցին և գլխատեցին իր, իսկ կողմից տեղահան արված շրջակայքի հայ բնակիչները վերջիններս հետագայում հանձնեցին Յաղիի գլուխը Բոհեմունդին։
Երկրորդ պաշարումը
Հունիսի 3-ի երեկոյի դրությամբ Անտիոքի մեծ մասը բացառությամ միջնաբերդի անցել էր քրիստոնյաների տիրապետության տակ։ Երկու օր անց քաղաքի մոտ հասան Քերբողիի ուժերը։ Հունիսի 7-ին Քերբողան փորձեց գրոհով վերցնել քաղաքը։ Կրելով անհաջողություն հունիսի 9-ին պաշարեցին քաղաքը։ Խաչակիրները հայտնվեցին աննախանձելի իրավիճակում նրանց դեմ էին կռվում ինչպես միջնաբերդում ամրացած սելջուկները այնպես էլ քաղաքից դուրս գտնվող ուժերը ։ Ըստ Բոհեմունդի Խաչակիրները կռվում էին համ քաղաքի ներսում համ ել քաղաքից դուրս՝ օր ու գիշեր։
Սուրբ գեղարդի հայտնաբերումը
Հունիսի 10-ին Մարսելցի հոգևորական՝ Պյեր Բարտելեմին բոլորին պատմեց իր տեսած տեսիլքը։ Ըստ հոգևորականի իր առջև կանգնել էր Անդրեաս առաքյալը և տեղեկացրել այն բանի մասին, որ քաղաքում թաքցված է գեղարդը, որով հռոմեացիները խոցել էին խաչված Հիսուսի մարմինը, որպեսզի համոզվեին, որ վերջինս սպանված է։ Մեկ այլ հոգևորական Ստեփան Վալենցին հավաստիացնում էր, որ իր տեսած տեսիլքում տեսել է Մարիամ Աստվածածնիի և Փրկչին և նրանք նույնպես տեղեկացրել են, որ գեղարդը գտնվում է քաղաքում։ Հունիսի 14-ին երկնակամարում նկատվեց ասուպ, որի երևան գալը հանդիսանում էր լավ նշան։ Սուրբ Պետրոսի տաճարում փնտրտուքների ժամանակ հայտնաբերվեց Սուրբ գեղարդը ։ Ռայմոնդ Թուլուզցին գնահատեց գտածոն, իբրև ապագա հաղթանակի վկայություն։ Պյեր Բարտելեմին բոլորին պատմեց իր և Անդրեաս առաքյալի նոր հանդիպման մասին, որի ընթացքում վերջինս նրան տեղեկացրեց, որ հաղթական գրոհից առաջ պետք է հինգ օր ծոմ պահել։ Հունիսի 27-ին Բոհեմունդը Պետրոս Ամյենցուն Քերբողիի ճամբար։ Սակայն վերջիններս չկարողացան համաձայնության գալ։ Ճակատամարտը անխուսափելի էր։
Ճակատամարտ Անտիոքի համար
Հունիսի 28-ին երկուշաբթի մարտին պատրաստ խաչակիրները դուրս եկան քաղաքից։ Քրիստոնյաները շարքերով կանգնել էին դեմ-դիմաց։ Ֆլարանդիայի կոմսը իջավ ձիուց և երեք անգամ ծնկաչոք աղոթեց ։ Հետո Ռայմոնդ Անժիլցին զինվորների առաջ դուրս բերեց Սուրբ գեղարդը։ Քերբողան կարծելով, որ առանց դժվարության կարող է հաղթել խաչակիրներին։ Չլսելով իր զորակալների խորհուրդը գրոհեց խաչակիրների ամբողջ բանակը, այլ ոչ թե հարձակվեց մաս մաս։ Քերբողան որոշեց քրիստոնյաներին լարել ծուղակը սուտ նահանջ կազմակերպելով ։ Գեղարդից ոգեշնչված քրիստոնյաները չնայած լուրջ կորուստներին ինքնամոռաց մարտի նետվեցին։ Մարտը երկար չտևեց, երբ խաչակիրները վերջապես հասան Քերբողիին սելջուկները խուճապի մատնվեցին։ Առաջնագծի հեծյալները փախչեցին մարտի դաշտից։ Հաղթանակից հետո խաչակիրները վերադարձան քաղաք և սկսեցին բանակցել միջնաբերդի պաշտպանների հետ։ Միջնաբերդը Քեբողիի փախուստից հետո դարձավ մուսուլմանների վերջին հենակետը Անտիոքում։ Պաշարվածները հասկանալով իրենց վիճակի լրջությունը հանձնեցին միջնաբերդը։
Գրավելուց հետո
Բոհեմունդը շնորհիվ այն բանի, որ իր միջոցով է քաղաքը ընկել։ Իր պահանջները ներկայացրեց գահին ։ Սակայն ըստ բյուզանդացիների տրված խոստման խաչակիրները պետք է հանձնեին քաղաքը Ալեքսիոսին։ Բոհեմունդը սկսեց համոզել իր համախոհների, որ Ալեքսիոս կայսրը կորցրել է իր հետաքրքրությունը խաչակրաց արչավանքների մեջ։ Ուրբանոսի ուղարկված նամակում նրանք հայտնեցին, որ Ալեքսիոսը նրանց շատ բան է խոստացել, բայց շատ քիչ բան է արել։ Ինչից հետևում է, որ նրանք Ալեքսիոսին ոչինչ պարտավոր չեն։ Հետագայում Բոհեմունդը նշանակվեց Անտիոքի դուքս։ 1099 թ. խաչակիրները գրավեցին Երուսաղեմը, ստեղծելով Երուսաղեմի թագավորությունը։
Արտաքին հղումներ
Կատեգորիա:Առաջին խաչակրաց արշավանքի ճակատամարտեր Կատեգորիա:Սելջուկյան սուլթանության ճակատամարտեր Կատեգորիա:Խաչակիրների պաշարումներ Կատեգորիա:Թուրքիայի Միջերկրածովյան տարածաշրջան
Հերսոնք
Հերսոնք (Êrsonk), գյուղ Արևմտյան Հայաստանում, Բիթլիսի վիլայեթի Խլաթի գավառակում։ Գտնվում էր Խլաթ քաղաքից 5 կմ հյուսիս՝ բլրապատ վայրում։
Բնակչություն
Հերսոնքը եղել է զուտ հայաբնակ գյուղ։ 1882 թվականին ուներ 19 տուն՝ 205 հայ բնակչով, իսկ 1909 թվականին 28 տուն՝ 262 հայ բնակչով։ 1915 թվականի Մեծ եղեռնի ժամանակ Հերսոնքը ավերվել է թուրքերի կողմից։ Բնակչության մի մասը զոհվել է, իսկ մյուսները բռնությամբ տեղահանվել են։
Տնտեսություն
Բնակչության հիմնական զբաղմունքը անասնապահությունն ու գյուղատնտեսությունն էր։
Ծանոթագրություններ
Կատեգորիա:Արևմտյան Հայաստանի գյուղեր
Տրուդոլյուբովկա (գյուղ, Նովոուկրաինկայի շրջան)
Տրուդոլյուբովկա (Трудолюбівка), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Տրուդոլյուբովկա գյուղում բնակվում էր 117 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Նովոուկրաինկայի շրջանի բնակավայրեր Կատեգորիա:Ուկրաինայի գյուղեր
Ամփիտրիտե
Հին հունական դիցաբանության մեջ Ամփիտրիտեն (Ἀμφιτρίτη) ներեուհիներից մեկն է և Պոսեյդոնի կինը։ Ըստ Հեսիոդոսի, Ամփիտրիտե ներեուհին Ներեոսի և Դորիսի դուստրն է։ Ամփիտրիտեի որդին է Տրիտոնոս աստվածը։
Հղումներ
Կատեգորիա:Հին հունական աստվածներ Կատեգորիա:Աստվածներ այբբենական կարգով Կատեգորիա:Ներեուհիներ
Դորա Եսայան
Դորա Գարեգինի Եսայան, հայ թարգմանչուհի։ ՀԽՍՀ մշակույթի վաստակավոր գործիչ (1971): ԽՍՀՄ գրողների միության անդամ 1973 թվականից ։
Կենսագրություն
Դորա Եսայանը ծնվել է 1926 թվականին Վաղարշապատ քաղաքում։ 1949 թվականին ավարտել է Երևանի պետական համալսարանի բանասիրության ֆակուլտետը։ 1950 թվականից աշխատել է «Նաիրի» հրատարակչությունում։ 1982-1992 թվականներին եղել է «Նաիրի» հրատարակչության գլխավոր խմբագիր։
Թարգմանել է Ագաթա Քրիստիի, Իվան Բունինի, Ֆեոդոր Աբրամովի, Յուրի Բոնդարևի, Վասիլի Բելովի երկերը Գրական տեղեկատու, Երևան, Սովետական գրող, 1981, 544 էջ, էջ 121։
Ծանոթագրություններ
Կատեգորիա:Հայ թարգմանիչներ Կատեգորիա:ԵՊՀ բանասիրական ֆակուլտետի շրջանավարտներ Կատեգորիա:ՀԽՍՀ մշակույթի վաստակավոր գործիչներ Կատեգորիա:Ռուսերենից հայերեն թարգմանիչներ Կատեգորիա:ԽՍՀՄ գրողների միության անդամներ
Կոստա (գյուղ, Վիհուլա շրջան)
Կոստա (Kosta), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 4 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վիհուլա շրջանի բնակավայրեր Կատեգորիա:Էստոնիայի գյուղեր
Հյուսիս-Ղազախստանյան մարզ
Արտաքին հղումներ
Կատեգորիա:Հյուսիս-Ղազախստանյան մարզ
Պոլ Քաբա Թիեբա
Պոլ Քաբա Թիեբա (Paul Kaba Thieba, ), Բուրկինաբեի տնտեսագետ և քաղաքական գործիչ, ով նշանակվել և ծառայել է Բուրկինա Ֆասոյի վարչապետ 2016 թվականի հունվարի 6-ից մինչև 2019 թվականի հունվարի 19-ը ։ Թիեբան նշանակվել է վարչապետ՝ նախագահ Ռոշ Մարկ Քրիստիան Կաբորեի կողմից 2016 թվականի հունվարի 6-ին՝ Կաբորեի պաշտոնի գալուց անմիջապես հետո։ Նախկինում աշխատել է Արևմտյան Աֆրիկայի պետությունների կենտրոնական բանկում և Արևմտյան Աֆրիկյան դրամական միությունում ։
Սավկինո (գյուղ, Դուխովշչինսկի շրջան)
Սավկինո (Савкино), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Պոլ Քաբա Թիեբա
Կյանքը վաղ շրջանում և կրթությունը
Պոլ Քաբա Թիեբան ծնվել է 1959 թվականի հուլիսի 28-ին Վերին Վոլտայում գտնվող Բոբո-Դիուլասո քաղաքում ։ Թիեբան ձեռք բերեց BAC C-ի շարքը 1979 թվականի հունիսին Օուագադուգոյում գտնվող Լիկե Ֆիլիպ Զինդա Քաբորի կողմից ։ Նա ձեռք է բերել BBA 1982 թվականի hունիսին և մեկ տարի անց Ouagadou համալսարանից՝ MBA ։ Նա 1984 թվականի հունիսին ստացել է Առաջադեմ ուսումնասիրությունների(DEA) դիպլոմ և 1987 թվականի դեկտեմբերին՝ դոկտորի կոչում` Պիեռ Մենդես-Ֆրանսի համալսարանում ։ 1988 թվականի դեկտեմբերին ավարտել է Փարիզի Դեկարտեի համալսարանը՝ բանկային և ֆինանսների մասնագիտացված բարձրագույն դիպլոմով ։
Սավկինո (գյուղ, Դուխովշչինսկի շրջան)
Բնակչությունը 2007 թվականին գրանցված տվյալներով կազմում էր 0 մարդ։
Պոլ Քաբա Թիեբա
Կարիերան
1998 թվականի սեպտեմբերին նա նշանակվել է Արևմտյան Աֆրիկայի Կենտրոնական բանկի (BCEAO) արտարժույթի փոխանակման ծառայության ղեկավար և մնացել այդ պաշտոնում մինչև 2000 թվականի հուլիս ։ 2000 թվականի հուլիսից մինչև 2006 թվականի դեկտեմբերը նա եղել է ֆինանսական գործերի գծով օգնական ։ 2007 թվականի հունվարին նա ստացել է ֆինանսական գործառնությունների տնօրենի պաշտոնը, որը զբաղեցրել է մինչև 2008 թվականի դեկտեմբեր ։ 2009 թվականի հունվարից մինչև 2011 թվականի դեկտեմբեր եղել է գլխավոր գործերի գծով տնօրենի խորհրդական և 2012 թվականի հունվարից`գլխավոր օպերատորի խորհրդատու։
Սավկինո (գյուղ, Դուխովշչինսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Պոլ Քաբա Թիեբա
Վարչապետ
Թիեբան նշանակվել է վարչապետ Ռոշ Մարկ Քրիստիան Կաբոռեի կողմից, 2016 թվականի հունվարի 6-ին, Քաբորի պաշտոնանկությունից հետո ։
Նա հանդիպեց վարչապետի իր առաջին փորձությանը, երբ «Ալ Ղաիդան» իսլամական Maghreb-ի զինյալները վրա 2016 թվականի հունվարի 15-ին հարձակում գործեցին Օուագադուգու հյուրանոցի վրա։ Անվտանգության ուժերը ևս հարձակվեցին հյուրանոցի վրա։ Ավելի քան 30 մարդ ազատ արձակվեց և 20 մարդ մահացավ ։
2017 թվականի փետրվարի 20-ին կառավարությունում տեղի ունեցած փոփոխությունների արդյունքում Թիեբայի կառավարության կազմը փոքր-ինչ ընդլայնվեց՝ 29-ից դարձավ 32 նախարար ։
2019 թվականի հունվարի 19-ին Թեիբան և նրա ամբողջ կառավարությունը հեռացան պաշտոնից, որը հայտարարվեց նախագահ Քաբորեի հեռուստատեսային հայտարարության մեջ։ Հրաժարականի պատճառը հայտնի չէ ։
Անձնական կյանքը
Թիեբան հռոմեական կաթոլիկ է ։ Նա երեք երեխա ունի ։
Ծանոթագրություններ
<references group="" responsive="">
Կատեգորիա:1959 ծնունդներ Կատեգորիա:Ապրող անձինք Կատեգորիա:Տնտեսագետներ Կատեգորիա:Քաղաքական գործիչներ Կատեգորիա:Վարչապետներ
Բունիկ
Բունիկ, հայկական արական անուն։ Առաջացել է հայերեն բունի՝ «փոքրիկ բույն» ձևից ։
Ծանոթագրություններ
Կատեգորիա:Հայկական արական անձնանուններ
(5766) 1986 QR3
Միջին հեռավորությունը Արեգակից կազմում է 2,301449 ա. մ., առավելագույնը մոտենում է 2,1047 ա. մ. հեռավորության վրա և հեռանում 2,4982 ա. մ. ։ Արեգակի շուրջ մեկ ամբողջական պտույտ է կատարում 1275,27 երկրային օրվա ընթացքում, իր ուղեծրով շարժվելով միջինում 0,282294 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,74° անկյուն։
Արտաքին հղումներ
Կատեգորիա:1986 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սահմանների տեսություն
Սահմանների տեսություն, տեսություն, որն արդի մաթեմատիկական անալիզի հիմքն է․ Սահմանների տեսության հիման վրա են կառուցվում դիֆերենցիալ հաշիվը, ինաեգրալ հաշիվը, շարքերի տեսությունը ևն։ Ուսումնասիրության հիմնական առարկան սահմանն է։ Սահմանների տեսության մեթոդի էությունն այն է, որ նախ առանձնացվում և հանգամանորեն ուսումնասիրվում են 0-ի ձգտող փոփոխականները՝ անվերջ փոքր մեծությունները, և ապա սահմանների վերաբերյալ բոլոր հարցերը հանգեցվում այդ պարզագույն մասնավոր դեպքին։ Դրա համար հիմք է հանդիսանում հետնյալ դրույթը, եթե (այստեղ և հետագայում ամենուրեք ), ապա x_n=a+a_n, որտեղ  ե, հակադարձաբար, եթե x_n=a+a_n, որտեղ, ապա ։ Սահմանների տեսութում նախ ապացուցվում են հետևյալ հիմնական առաջադրությունները, որոնց օգնությամբ էլ կառուցվում է ողջ տեսությունը։
1․ Սահմանափակ թվով անվերջ փոքրերի գումարը անվերջ փոքր է (եթե  և, ապա նաև )։ 2․ Անվերջ փոքրի և սահմանափակ մեծության արտադրյալը անվերջ փոքր է (եթե  և, ապա )։
Հիմնական թեորեմներ սահմանների վերաբերյալ։
Եթե x_n-ը և y_n-ը ունեն վերջավոր սահմաններ, ապա դրանց գումարը (տարբերությունը), արտադրյալը և քանորդը նույնպես ունեն վերջավոր սահմաններ, ընդ որում՝
Սահմանի գոյության հայտանիշներ։
1․Անհրաժեշտ պայման։ Եթե x_n-ը ունի վերջավոր սահման, ապա x_n-ը սսհմանափակ է։
3․ Անհրաժեշտ և բավարար պայման։ Բոլցանոյի–Կոշիիսկզբունքը․ (x_n) հաջորդականության վերջավոր սահմանի գոյության համար անհրաժեշտ է և բավարար, որպեսզի ցանկացած թվի համար (որքան էլ այն փոքր վերցնենք) գոյություն ունենա, որից մեծ ցանկացած n–ի և m-ի դեպքում , այսինքն՝ հաջորդականության անդամները, բավականաչափ մեծ համարից սկսած, ցանկացած չափով մոտենան միմյանց։
Բերված բոլոր առաջադրությունները հանգունորեն ձևակերպվում են նաև ցանկացած ֆունկցիաների համար։
Անորոշություններ։ Անվերջ փոքրերի հատկություններում գումարելիների թվի և երկրորդ բազմապատկիչի սահմանափակ լինելը, հիմնական թեորեմներում սահմանների վերջավոր լինելը և քանորդի հայտարարի սահմանի ոչ 0 լինելը էական պայմաններ են․ դրանց խախտվելու դեպքում առաջադրությունների եզրակացությունները կարող են ճիշտ չլինել։ Այսպես, օրինակ, երբ և  կամ  և,  ապա քանորդը կարող է ձգտել ցանկացած սահմանի (վերջավոր կամ անվերջ) կամ սահման չունենալ։
Օրինակ,
(a-ն ցանկացած թիվ է),
Նույնը տեղի ունի արտադրյալի համար՝  դեպքում, x_n-y_n տարբերության համար՝, դեպքում, և x_n+y_n գումարի համար՝  դեպքում։ Այս դեպքերում, գիտենալով հանդերձ x_n-ի և y_n-ի սահմանները, նրանց գումարի, արտադրյալի կամ քանորդի սահմանի մասին որոշակի բան ասել հնարավոր չէ։ Այս նկատառումով էլ այդպիսի արտահայտություններն անվանում են անորոշություններ։ Գոյություն ունեն յոթ տիպի անորոշւսթյուններ․
0.∞, ∞-∞, 00, 1∞, ∞0: Ս․ տ․ տալիս է անորոշ արտահայտությունների սահմանները գտնելու՝ անորոշությունները բացելու պարզ կանոննելը, որոնք հիմնված են վերը նշված առաջադրությունների, ինչպես և դիֆերենցիալ հաշվի որոշ բանաձևերի վրա։
Տեսական ու կիրառական շատ հարցերում անհրաժեշտություն է առաջանում միմյանց հետ բաղդատելու երկու անվերջ փոքրերի նվազման կամ երկու անվերջ մեծերի աճման արագությունները, որ կատարվում է դրանց հարաբերությունների սահմանի օգնությամբ և հանգեցնում դրանց համար տարբեր կարգեր սահմանլու գաղափարին, եթե, ապա an և βn կոչվում են համարժեք անվերջ փոքրեր (գրվում Է՝ аn~βn), եթե, ապա аn և βn-ը նույն կարգի են [գրվում Է՝ аn= 0(βn)], եթե, ապա аn և βn-ը նկատմամբ բարձրկարգի անվերջ փոքր է [գրվում Է՝ аn=о(βn)]։ Հանգունորեն սահմանվում են նաև անվերջ մեծերի կարգերը։
Պատմական տեղեկություններ։ Սահմանային անցման գործողություններ կատարել են դեռևս հին հույները։ Նրանք, թեպետև բացահայտ չեն մուծել «սահման» հասկացությունը և որևէ ընդհանուր կանոն չեն ձևակերպել, սակայն երկրաչափական պատկերների մակերեսներ ու ծավալներ հաշվելիս յուրաքանչյուր առանձին դեպքում ապացուցել են մեծությունների մոնոտոն և սահմանափակ հաջորդականության սահմանի գոյությունն ու միակությունը։
Սահմանների տեսութ ստեղծելու առաջին քայլերն արել են XVII դ․, limes (լատ․ սահման) տերմինն առաջին անգամ գործածել է Ի․ Նյուտոնը (1686)։ XVIII դ․ Սահմանների տեսութունը օգտագործվել է միայն դիֆերենցիալ հաշվի ստացած առանձին արդյունքներ բացատրելու համար, սակայն չի հանդիսացել որպես ամբողջ նոր հաշիվը հիմնավորելու միջոց։ Արդի Սահմանների տեսութուն սկսել է ձևավորվել XIX դ․ սկզբներին՝ կապված ֆունկցիաների բավականաչափ լայն դասերի ընդհանուր հատկությունները զուտ թվաբանորեն հետազոտելու հարցերի հետ։ Օ․ Կոշրն 1821–23 թթ․ թվաբանորեն ձևակերպել է սահմանի հասկացությունը, մշակել Սահմանների տեսությունը և նրա հիման վրա կառուցել անվերջ փոքրերի հաշիվը։ Սակայն, Կոշիի մշակած Սահմանների տեսություում հիմնական դեր է կատարում ոչ թե սահմանի բուն սահմանումը, այլ Բոլցանոյի–Կոշիի սկզբունքը, որն արտահայտում է վերջավոր սահմանի ձգտող մեծության փոփոխման ներքին էությունը։ Սահմանի այժմյան «ε–δ» սահմանումը պատկանում է Կ․ Վայերշտրասին (1880)։
Գրականություն
Կատեգորիա:Մաթեմատիկական անալիզ
Նիկոլայ Սիվեց
Կենսագրություն
Նիկոլայ Ֆեոդորովիչ Սիվեցը գերազանցությամբ ավարտել է Վիտեբսկի բժշկական ուսումնարանը։ Բանակում ծառայելուց հետո ընդունվել է Մինսկի բժշկական ինստիտուտ, որն ավարտել է կարմիր դիպլոմով ։
Երկու տարի կլինիկական օրդինատուրա է անցել Բորովլյանի քաղաքի ուռուցքաբանության և բժշկական ճառագայթաբանության գիտահետազոտական ինստիտուտում, որից հետո հինգ տարի նվիրել է հետազոտական աշխատանքներին այն բաժնում, որը զբաղվում էր որովայնի ուռուցք ունեցող հիվանդների բուժման համակցված մեթոդների մշակմամբ։
1988 թվականից 20 տարի Սիվեցը ղեկավարել է Մինսկի 3-րդ կլինիկական հիվանդանոցի վիրաբուժական բաժանմունքը։ Ամեն տարի նա կատարում էր ավելի քան երեք հարյուր բարդ վիրահատություն ։
2000 թվականին պաշտպանել է թեկնածուական թեզ 0։
2011 թվականին Բելառուսի պետական բժշկական համալսարանում պաշտպանել է «Որովայնային վիրաբուժության վիրաբուժական միջամտության ոլորտում վարակների կանխարգելում» թեզը և ստացել բժշկական գիտությունների դոկտորի կոչում «Վիրաբուժություն» մասնագիտությամբ։ Գիտական աստիճանը շնորհվել է գիտականորեն հիմնավորված նոր արդյունքների համար, որոնք ձեռք են բերվել կլինիկական, փորձարարական, մանրէաբանական, լաբորատոր, պաթոմորֆոլոգիական մեծաքանակ նյութի հիման վրա ։
Այսօր Սիվեցը Մինսկի 6-րդ քաղաքային կլինիկական հիվանդանոցի վիրաբուժական բաժանմունքի վարիչն է։ Վիրահատություններն իրականացնում է հատուկ ժամանակակից տեխնոլոգիայի միջոցով` լազերային լույսատարի օգտագործումով։ Դա բուժման մեթոդ է, որն իսկական հեղափոխություն է կատարել ֆլեբոլոգիայում և օգտագործվում է աշխարհի լավագույն կլինիկաներում ։ Սիվեցը մասնագիտանում է լազերային տեխնոլոգիայի կիրառմամբ աղեստամոքսային տրակտի հիվանդությունների, տարբեր տեղայնացման ճողվածքների վիրաբուժական բուժման մեջ։
Արտաքին հղումներ
Կատեգորիա:Բժշկական գիտությունների դոկտորներ Կատեգորիա:Անձինք այբբենական կարգով Կատեգորիա:Ապրող անձինք Կատեգորիա:Բելառուս բժիշկներ
Մարտին Բրեմահ
Մարտին Բրեմահ (Բեդինգթոն), ավելի հայտնի է իր բեմական անունով՝ Մարտին Բրեմահով։ Անգլիացի երաժիշտ, երգահան և կիթառիստ՝ ավելի հայտնի որպես the Fall, Blue Orchids, Thirst, և Factory Star խմբերի անդամ  ։ Ծնվել է 1957 թվականի սեպտեմբերի 18-ին Մանչեստրում ։
Կարիերայի վաղ տարիներ
Բրեմահը հանդիպել է Մարկ Սմիթին և The Fall խմբի դաշնակահար Ունա Բեինզին 1975 թվականի վերջերին. Բրեմահն ու հիմնական բասիստ Թոնի Ֆրիելը Սմիթի քույր Բարբարայի ընկերներն էին։ Նա մնաց The Fall խմբում մինչև 1979 թվականի ապրիլ՝ լինելով մի շարք սինգլների համահեղինակ մինչև այդ պահը՝ ներառյալ Live at the Witch Trials ալբոմը։ Նա հրաժարվեց իրենց շրջագայությունից իր և Սմիթի միջև եղած լարվածության պատճառով։ Սայմն Ֆորդը Hip Priest-ում նշում էր, որ Բրեմահի և Բաինզի հարաբերությունների պատճառը հենց դա է դառնում։ Բրեմահը հետագայում պնդում էր, որ խումբը մի փոքր բռնատիրական էր դառնում և մենք ընդամենը 19-20 տարեկան երեխաներ էինք։ Ես ցանկանում էի լինել ազատ ու անկախ և անեի ամեն բան ինքնուրույն" :
Նա սկիզբ դրեց ազդեցիկ պոստ փանկ ժանրի խմբի՝ Blue Orchids անունով իր ընկերուհու՝ Բեինզի հետ։ Նրանք սկզբում հաջողություն ունեցան, սակայն հետո ընդմիջում ունեցան, որի պատճառը այն էր, որ նրանք ամուսնացան և երեխա ունեցան ։ Ի վերջո նրանք բաժանվում են, սակայն մնում են լավ ընկերներ։ Խումբը վերակազմավորվեց 1985 թվականին՝ թողարկելով Sleepytown սինգլը։ Սրան հածորդեցին նաև մի շարք վիճելի, բայց միևնույն ժամանակ լավ ընդունված ալբոմներ՝ ներառյալ 2016 թվականին թողարկված The Battle of Twisted Heel-ը, որն էլ հայտնվեց Rough Trade Recordsի շքերթում ։
Վերջին տարիներ
2008 թվականին Բրեմահը ձևավորում է Factory Star` ի սկզբանե ներկայացնելով Թիմ Լյոնսին և Բրայն Բենսոնին, իսկ հետագայում՝ Fall խմբի նախկին անդամներ բասիստ Սթիվ Հենլիին, թմբկահար Փոլ Հենլիին և դաշնակահար Ջոն Փոուլ Մորանին։ Նրանց դեբյուտային ալբոմը եղավ Enter Castle Perilous-ը, որը թողարկվեց 2011 թվականին Occultation Records-ում ։
Աղբյուրներ
Կատեգորիա:Անգլիացի երաժիշտներ Կատեգորիա:Անգլիացի կիթառահարներ Կատեգորիա:Անգլիացի պանկ ռոք կիթառահարներ Կատեգորիա:Ապրող անձինք Կատեգորիա:1957 ծնունդներ Կատեգորիա:Բրիտանացի ռոք երաժիշտներ
Կալտասի (գյուղ, Կալտասինսկի շրջան)
Բնակչությունը 2009 թվականին գրանցված տվյալներով կազմում էր 4599 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կալտասինսկի շրջանի բնակավայրեր
Իրակլի Չեժիա
Կենսագրություն
Ծնվել է 1992 թվականի մայիսի 22-ին Վրաստանի Գալի քաղաքում։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Սպարտակ Մոսկվայի ֆուտբոլիստներ Կատեգորիա:Խիմկիի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Տրիպտոֆանազ
Տրիպտոֆանազ (ՖՀ 4.1.99.1), ֆերմենտ, որը կատալիզում է հետևյալ քիմիական ռեակցիան՝
Այս ֆերմենտի սուբստրատներն են L-տրիպտոֆանը և ջուրը, իսկ վերջանյութերն են ինդոլը, պիրոխաղողաթթուն և ամոնիակը։
Այս ֆերմենտը պատկանում է ածխածին-ածխածին լիազների ենթադասին։ Այս ֆերմենտի համակարգային անվանումն է L-տրիպտոֆան ինդոլ-լիազ (դեամինացնող, պիրոխաղողաթթու-առաջացնող)։ Այս ֆերմենտին հաճախ անվանում են նաև L-տրիպտոֆանազ և L-տրիպտոֆան ինդոլ-լիազ (դեամինացնող)։ Այս ֆերեմնտը մասնակցում է տրիպտոֆանի և ազոտի մետաբոլիզմին։ Այն ունի երկու կոֆակտոր՝ պիրիդօքսալֆոսֆատ և կալիում։
Կառուցվածքի հետազոտություններ
2007 թվականի դրությամբ հայտնի են այս ֆերմենտի 3 կառուցվածքներ ։
Ծանոթագրություններ
Կատեգորիա:ՖՀ 4.1.99 Կատեգորիա:Պիրիդօքսալֆոսֆատ օգտագործող ֆերմենտներ Կատեգորիա:Կալիում օգտագործող ֆերմենտներ Կատեգորիա:Հայտնի կառուցվածքով ֆերմենտներ
Բուսիկ
Բուսիկ, հայկական արական անուն։ Առաջացել է հայերեն բույսիկ՝ «փոքրիկ բույս» բառից։ Բույս անվան փաղաքշական ձևն է։ Հիշատակված է 1567 և 1695 թվականներին ։
Ծանոթագրություններ
Կատեգորիա:Հայկական արական անձնանուններ
Կոստիռաննա
2011 թվականի տվյալներով գյուղում բնակվում էր 34 մարդ։
Արտաքին հղումներ
Կատեգորիա:Էստոնիայի Հարյումաա նահանգի Յիելեհտմե շրջանի բնակավայրեր Կատեգորիա:Էստոնիայի գյուղեր
Կրեմ-բրյուլե
Կրեմ-բրյուլե (crème brûlée), աղանդեր, կարամելի շերտով։ Սովորաբար պահվում է սենյակային ջերմաստիճանում։
Կրեմ-բրյուլեի ճիշտ հայրենիքը հայտնի չէ։ Կա անգլիական տարբերակ, որ այն առաջինը պատրաստվել է XVII դարում Քեմբրիջի համալսարանում գտնվող Տրինիտի քոլեջում, burnt cream անունով, Cambridge burnt cream կամ Trinity cream։ Այս ուտեստը առաջին անգամ հանդիպել է Ֆրանսուա Մեսյալոյի 1691 թվականի գրառումներում, ով հերցոգ Օռլեանի խոհանոցի ղեկավարն էր։ Այն պատրաստելու համար օգտագործվում է դեղնուց, շաքարավազ, սերուցք, կաթ և վանիլ, բայց հնարավոր է օգտագործվեն անուշաբույրեր, օրինակˋ համեմունքներ։ Տաքացրած կաթը խառնվում է մյուս բաղադրիչներին, և ապա խառնում են, որը դառնում է կոշտ սերուցք։ Հետո էլ դրա շերտին կարամել են քսում ։
Արտաքին հղումներ
Կատեգորիա:Հրուշակեղեն Կատեգորիա:Պաղպաղակ Կատեգորիա:Ֆրանսիական աղանդեր
Օկտյաբրսկոե (գյուղ, Նովոուկրաինկայի շրջան)
2001 թվականի տվյալներով Օկտյաբրսկոե գյուղում բնակվում էր 262 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Նովոուկրաինկայի շրջանի բնակավայրեր Կատեգորիա:Ուկրաինայի գյուղեր
Միջազգային հարաբերությունների Վիեննայի համակարգ
Միջազգային հարաբերությունների Վիեննայի համակարգը կամ այսպես կոչված Եվրոպական համերգի (կոնցերտի) համակարգը միջազգային հարաբերությունների մի համակարգ է, որը ձևավորվել է Նապոլեոնյան պատերազմներից հետո։ Միջազգային հարաբերությունների Վիեննայի համակարգը իրավական-օրենսդրական ամրագրում է ստացել 1814—1815 թվականների Վիեննայի վեհաժողովից (Վիեննայի կոնգրես) հետո։
Համակարգի ընդհանուր բնութագիրը
Համակարգը շատ դինամիկ էր և բազմաբևեռ։ Այն երբեմն կոչվում է նաև «Հնգապետություն» կամ «Հնգատիրություն»՝, Fünfherrschaft, շեշտելով համակարգի առաջատար հինգ պետությունների՝ Մեծ Բրիտանիայի, Ֆրանսիայի, Ավստրիայի (1867-ից` երկմիասնական Ավստրո-Հունգարական կայսրության), Պրուսիայի (1871-ից` միավորված Գերմանական կայսրության) և Ռուսաստանի կարևորագույն դերը   ։
Եվրոպական համերգը և Վիեննայի համակարգը
Վիեննայի համաժողովով սկսված «Եվրոպական համերգը» ժամանակի ընթացքում իր արդյունավետությունը կորցրեց և, փաստացի, ավարտվեց ազգայնականության աճի, 1848 թվականի հեղափոխությունների, Ղրիմի պատերազմի, Պրուսիայի գլխավորությամբ Գերմանիայի միավորման, դրան հասնելու ճանապարհին՝ Ավստրիայի, Դանիայի, Ֆրանսիայի ջախջախման, այնուհետև՝ Իտալիայի Ռիսորջիմենտոյի, այսինքն՝ իտալական երկրամասերի՝ մեկ միասնական ազգային անկախ իտալական պետության մեջ միավորման, ինչպես նաև՝ Արևելյան Հարցի, նրա բաղկացուցիչ մասը դարձած Հայկական հարցի և բազում այլ գործոնների ազդեցությամբ։
Ղեկավարումը և մասնակիցները
Վիեննայի վեհաժողովում, որն այդպես է կոչվել Ավստրիայի մայրաքաղաքի անունով, որտեղ անցկացվում էր այդ միջազգային կարևոր միջոցառումը, նախագահում էր Ավստրիական կայսրության արտաքին գործերի նախարար և փաստացի այդ տերության կառավարության ղեկավար, հետագայում՝ կանցլեր, իշխան Կլեմենս Վենցել Լոտար Մետեռնիխը։ Մասնակցում էին բոլոր եվրոպական պետությունների ներկայացուցիչները, բացառությամբ Օսմանյան կայսրության։
Ազդեցությունը եվրոպական և համաշխարհային քաղաքականության վրա
Վիեննայի համակարգի շրջանակներում վերջնականապես ձևավորվել է բազմակողմանի դիվանագիտությունը։
Շատ հետազոտողներ, այդ թվում պատմաբաններ, ռազմական պատմաբաններ, քաղաքագետներ, ռազմական քաղաքագետներ, միջազգային իրավունքի մասնագետներ, ռազմական իրավունքի մասնագետներ, Վիեննայի համակարգը համարում են հավաքական անվտանգության առաջին օրինակը, ինչը ակտուալ էր ավելի քան 35 տարի շարունակ՝ մինչև Ղրիմի պատերազմի սկսվելը։
Բացի այդ, Վիեննայի համակարգի շրջանակներում համակարգվել և միասնականացվել են դիվանագիտական աստիճանները (1. դեսպան, 2. դեսպանորդ, 3. գործերի հավատարմատար) և չորս տեսակի հյուպատոսական հաստատություններ։ Հենց Վիեննայի համակարգի շրջանակներում են սահմանվել դիվանագիտական իմունիտետը և դիվանագիտական վալիզան։
Տես նաև
Ընդհանուր: